# Beta del Lleó Menor

Beta del Lleó Menor (β Leonis Minoris) és un estel a la petita constel·lació del Lleó Menor de magnitud aparent +4,20. Malgrat ser l'única en aquesta constel·lació que porta lletra grega —no existeix l'estel «Alfa»— és només la segona més brillant després de Praecipua (46 Leonis Minoris). S'hi troba a 146 anys llum de distància del sistema solar.
Beta del Lleó Menor és una estrella binària espectroscòpica composta per una estrella gegant groga de tipus espectral G9IIIb (Beta del Lleó Menor A) i una nana groga de tipus F8V (Beta del Lleó Menor B). L'estel gegant té una temperatura superficial de 5.075 K i una lluminositat 36 vegades major que la del Sol. El seu radi és 7,8 vegades més gran que el radi solar i la seva massa s'estima en una mica menys de dues masses solars.
Beta del Lleó Menor B és, amb una temperatura de 6.200 K, més calenta que la seva companya. Posseeix una lluminositat 5,8 vegades superior a la lluminositat solar. Amb un radi doble que el del Sol, la seva massa és un 35% major que el solar. El període orbital d'aquesta binària és de 38,62 anys, variant la separació entre els dos estels entre 5,4 ua i 27 ua al llarg d'una òrbita summament excèntrica (ε = 0,75). La metal·licitat del sistema és igual a la del Sol ([Fe/H] = 0,00) i la seva edat s'estima en 980 milions d'anys.

## Referències

* ↑ «The Perkins catalog of revised MK types for the cooler stars» (en anglès). The Astrophysical Journal Supplement Series, 10-1989, pàg. 245–266. DOI: 10.1086/191373.
* ↑ URL de la referència: http://adsabs.harvard.edu/abs/2008Obs...128..176G.
* 1 2 3 4 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Andrzej Niedzielski «The Penn State - Torun Centre for Astronomy Planet Search stars. IV. Dwarfs and the complete sample» (en anglès). Astronomy and Astrophysics, 7-2018. DOI: 10.1051/0004-6361/201731696.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ «APOGEE Data and Spectral Analysis from SDSS Data Release 16: Seven Years of Observations Including First Results from APOGEE-South». Astronomical Journal, 3, 9-2020. DOI: 10.3847/1538-3881/ABA592.
* ↑ Grzegorz Nowak «The Penn State - Torun Centre for Astronomy Planet Search stars. III. The sample of evolved stars» (en anglès). Astronomy and Astrophysics, 22-12-2015, pàg. 73–73. DOI: 10.1051/0004-6361/201527362.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Beta Leonis Minoris (SIMBAD)
* ↑ Beta Leonis Minoris Arxivat 2016-03-04 a Wayback Machine. (The Bright Star Catalogue)
* 1 2 «BETA LMI» (en anglés). Stars. Jim Kaler. [Consulta: 30 octubre 2020].
* ↑ Soubiran, C.; Bienaymé, O.; Mishenina, T. V.; Kovtyukh, V. V. «Vertical distribution of Galactic disk stars. IV. AMR and AVR from clump giants». Astronomy and Astrophysics, 480, 1, 2008. pp. 91-101.